text: সৈয়দ গাজী বুরহানউদ্দীন (), একজন ওলি ছিলেন যিনি সিলেটে বাস করতেন। তিনি সিলেট অঞ্চলের প্রথম মুসলমান ছিলেন।
  
  জীবনী
  বুরহানউদ্দীনের পুত্রের জন্ম হবার পর তিনি তার পুত্রের আকিকা উপলক্ষে একটি গরু জবাই করেন। তার এই কর্মকাণ্ডে সিলেটের তৎকালীন রাজা গৌড় গোবিন্দ রুষ্ট হন। তার নির্দেশে বুরহানউদ্দীনের পুত্র সৈয়দ গুলজার আলমকে হত্যা করা হয় ও তার ডান হাত কেটে ফেলা হয়।
  
  তারপর, বুরহানউদ্দীন লখনৌতির সুলতান শামসউদ্দিন ফিরোজ শাহের নিকট গমন করেন এবং তাকে সব ঘটনা খুলে বলেন। তখন সুলতান সিলেট জয় করার জন্য একটি সেনাবাহিনী পাঠান। বুরহানউদ্দীন ছিলেন সেই সেনাবাহিনীর পথ প্রদর্শক। তাদের অভিযানে শাহজালাল ও ৩৬০ আউলিয়াও অংশগ্রহণ করেছিলেন। তারা ১৩০৩ সালে সিলেট অধিকার করেন।
  
  পরবর্তী জীবনে উদ্দীন একজন ওলি হন। সিলেটের টুলটিকর মহল্লার কুশিঘাটে তার মাযার রয়েছে।
  
  উত্তরাধিকার
  সিলেটের, কুশিঘাট, টুলটিকার বুরহানাবাদের একটি রোডে তার নামে সৈয়দ বুরহানউদ্দিন রাস্তা নামকরণ করা হয়। একই রোডে গাজী বোরহান উদ্দিন প্রাথমিক বিদ্যালয় নামে একটি বিদ্যালয় রয়েছে।  একই রোডে তার মাজার (সমাধি) অবস্থিত। এবং তার মাজারের পাশেই ১৯৭৯ সালে প্রতিষ্ঠিত হয় তার স্মৃতি বিজড়িত জামিয়া ইসলামিয়া দারুল হাদীস শাহ গাযী সৈয়দ বুরহান উদ্দিন রঃ মাদ্রাসা। লন্ডনের কমার্শিয়াল স্ট্রিটের প্রাক্তন থানাটি ১৯৮৭ সালে একটি হাউজিং ব্লক হিসাবে পুনঃসংষ্কার করা হয়েছিল এবং তার নামানুসারে বুরহান উদ্দিন হাউস নামকরণ করা হয়। এছাড়াও লন্ডনের পূর্ব প্রান্তে, তার নামানুসারে বুকফাস্ট স্ট্রিটে একটি মসজিদ রয়েছে যার নাম বুরহান উদ্দিন মসজিদ।
  
  আরো দেখুন
  বোরহানী
  
  তথ্যসূত্র
  
  বিষয়শ্রেণী:ইসলামী ব্যক্তিত্ব
  বিষয়শ্রেণী:বাংলাদেশে ইসলাম
  বিষয়শ্রেণী:সিলেটের ব্যক্তি
title: বুরহানউদ্দীন